มีเลือดสีคล้ำออกจากช่องคลอด มีโอกาสเป็นมะเร็งไหมคะ แต่ไม่รู้สึกว่ามีกลิ่นหรือคัน แค่มีเลือดสีคล้ำๆออกจากช่องคลอดอย่างเดียว เครียดมากค่ะ
สวัสดีค่ะ การมีเลือดออกจากช่องคลอด โดยที่ไม่ใช่ช่วงวันที่ประจำเดือนมา อาจเกิดได้จากหลายสาเหตุ ไม่จำเป็นต้องเกิดจากมะเร็งปากมดลูกเพียงอย่างเดียว และสีของเลือดไม่สามารถบ่งบอกได้ว่าเกิดจากสาเหตุใดค่ะ ซึ่งสาเหตุของการมีเลือดออกผิดปกติ เช่น1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม ท้องนอกมดลูก ครรภ์ไข่ปลาอุก เป็นต้น2. จากการใช้ยาฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิด รวมถึงยาสตรี ยาสมุนไพร อาหารเสริมต่าง3. มีการอักเสบติดเชื้อในโพรงมดลูก มักมีตกขาวผิดปกติและอาการปวดท้องน้อยร่วมด้วย4. มีโรคของมดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้นสำหรับมะเร็งปากมดลูก มักพบในหญิงวัยกลางคนขึ้นไป อาการคือจะมีเลือดออกผิดปกติจากช่องคลอด อาจออกแบบกะปริดกะปรอย หรือออกปริมาณมาก หรือออกปนมากับตกขาว มีกลิ่นเหม็นหรือไม่ก็ได้ และอาจมีอาการอื่นๆ ร่วม เช่น เลือดออกเวลามีเพศสัมพันธ์ ปวดท้องน้อย เป็นต้น5. มีโรคในระบบอื่นๆ เช่น มีภาวะเกร็ดเลือดต่ำ มีภาวะไทรอยด์ฮอร์โมนผิดปกติ เป็นต้น6. การทำงานผลิตฮอร์โมนของรังไข่ผิดปกติหากที่ผ่านมา ได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ หากตรวจไม่พบ แต่ยังคงมีเเลือดออกผิดปกติ ก็ควรไปพบสูติ-นรีแพทย์เพื่อตรวจหาสาเหตุค่ะ